stanford-oval/wikipedia huggingface dataset:
รดา ศิริมะณีวัฒนา

| รดา ศิริมะณีวัฒนา |
| --- | --- |
เกิด: 16 พฤษภาคม พ.ศ. 2533 (34 ปี) วิภาวี ศิริมะณีวัฒนา ประเทศไทย
คู่สมรส: การิน ภัทราภัสร์ (2559–ปัจจุบัน)
บุตร: 2 คน
อาชีพ: นักแสดง พิธีกร นักธุรกิจ
ปีที่แสดง: พ.ศ. 2549–ปัจจุบัน
สังกัด: สถานีวิทยุโทรทัศน์ไทยทีวีสีช่อง 3
รดา ศิริมะณีวัฒนา (เกิด 16 พฤษภาคม พ.ศ. 2533) ชื่อเล่น เกล เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3 จบการศึกษาระดับปริญญาตรีจาก คณะบริหารธุรกิจ มหาวิทยาลัยกรุงเทพ
ประวัติ

รดา ศิริวัฒนา เป็นนักแสดงชาวไทย นักแสดง กลุ่มเพาเวอร์ทรีของ สถานีโทรทัศน์ไทยทีวีสีช่อง 3 จบการศึกษา ระดับมัธยมศึกษาตอนปลาย จาก โรงเรียนเสสะเวชวิทยา ระดับปริญญาตรี คณะบริหารธุรกิจ และ ระดับ ปริญญาโท ได้รับเกียรตินิยมอันดับหนึ่ง เหรียญทอง ด้วยคะแนนเกรดเฉลี่ยสะสม 3.90 คณะบริหารธุรกิจ จากมหาวิทยาลัยกรุงเทพ เกิดเมื่อวันที่ 16 พฤษภาคม พ.ศ. 2533 เข้าวงการได้โดย ชนะเลิศอันดับที่ 1 จากเวที ประกวด EVERSENSE YOUNG FACE COOLACT ประกวด Whiteteen ได้ตำแหน่งสาวหน้าใส DEFEE
ชีวิตส่วนตัว และ ชีวิตครอบครัว

รดา สมรสกับ นักแสดงหนุ่มแมน การิน ภัทราภัสร์ เมื่อวันที่ 27 มีนาคม พ.ศ. 2559
ปัจจุบันรดาและการินมีบุตรชายด้วยกัน 2 คนคือ กรธัช ภัทราภัสร์ ชื่อเล่น:กราฟ เกิดเมื่อวันที่ 21 มิถุนายน พ.ศ. 2564 และ กรภัธ ภัทราภัสร์ ชื่อเล่น:เกน เกิดเมื่อวันที่ 27 กรกฎาคม พ.ศ. 2567
การศึกษา

จบการศึกษา ระดับมัธยมศึกษาตอนปลาย จาก โรงเรียนเสสะเวชวิทยา ระดับปริญญาตรี คณะบริหารธุรกิจ และ ระดับ ปริญญาโท เกียรตินิยมอันดับ 1 เหรียญทอง เกรดเฉลี่ย 3.90 คณะบริหารธุรกิจ จาก มหาวิทยาลัยกรุงเทพ
ผลงานละคร

| ปี พ> ศ | เรื่อง | รับบทเป็น | ออกอากาศ |
| --- | --- | --- | --- |
| 2549 | น่ารัก | ปริศนา | ช่อง 3 |
| 2549 | เทใจรักนักวางแผน | เกล | ช่อง 3 |
| 2550 | สุดแต่ฟ้ากำหนด | ทวีพร (พร) | ช่อง 3 |
| 2551 | สุดแต่ใจจะไขว่คว้า | วันแรม เกียรติตระกูล (แรม) | ช่อง 3 |
| 2552 | หัวใจสองภาค | ดาลัด | ช่อง 3 |
| 2553 | รุ้งร้าว | มนชนก | ช่อง 3 |
| 2554 | กุหลาบร้ายกลายรัก | ศศิมล | ช่อง 3 |
| 2554 | พิมมาลา | เมลานี (เมย์) | ช่อง 3 |
| 2554 | เมียแต่ง | เบญ | ช่อง 3 |
| 2555 | สะใภ้พยายม | ปรีวดี (วดี) | ช่อง 3 |
| 2555 | รักประกาศิต | ลาวัลย์ (วัลย์) | ช่อง 3 |
| 2555 | บ้านนอกเข้ากรุง | ดาวรุ่ง (รุ่ง) | ช่อง 3 |
| 2555 | ปัญญาชนก้นครัว | นงลักษณ์ (นง) | ช่อง 3 |
| 2556 | แผนร้ายพ่ายรัก | พิศินี (ศินี) | ช่อง 3 |
| 2556 | แค้นเสน่หา | หม่อมราชวงศ์หญิงทอแสงรัศมี /คุณหญิงทอแสง | ช่อง 3 |
| 2556 | จุดนัดภพ | แนตตี้ | ช่อง 3 |
| 2557 | ก๊วนคานทองกับแก๊งพ่อปลาไหล | น้ำฟ้า | ช่อง 3 |
| 2557 | รถไฟ เรือเมล์ ลิเก กองถ่าย | ณัทธิดา (แฮม) | ช่อง 3 |
| 2558 | สะใภ้สายลับ | วิภาวี | ช่อง 3 |
| 2558 | นางร้ายที่รัก | พิไล | ช่อง 3 |
| 2558 | ตามรักคืนใจ | จุฑารัตน์ (จุ๊) | ช่อง 3 |
| 2559 | วิมานเมขลา | อาจารย์ศนิ | ช่อง 3 |
| 2559 | ดวงใจพิสุทธิ์ | ธาดา (แม่ของลูกหมี) (รับเชิญ) | ช่อง 3 |
| 2560 | คลื่นชีวิต | รดา (รับเชิญ) | ช่อง 3 |
| 2560 | เมียหลวง | ฉวีเพ็ญ | ช่อง 3 |
| 2561 | เงินปากผี | มยุรี | ช่อง 3 |
| 2561 | ใต้ปีกปักษา | นุช | ช่อง 3 |
| 2561 | รักพลิกล็อค | โซดา | ช่อง 3 |
| 2562 | เพลิงรักเพลิงแค้น | พลอย | ช่อง 3 |
| 2564 | บัวแล้งน้ำ | เครือออน | ช่อง 3 |
ผลงานโฆษณา

วาสลีนโลชั่น และ ถ่ายภาพนิ่ง
รองเท้านักเรียน POPTEEN
ดังกิ้งโดนัท
ลูกอมฮาร์ทบีท
ขนมอบกรอบแจ๊กซ์
ลูกอมดีเจ
วันทูคอล
บะหมี่กึ่งสำเร็จรูปมาม่ารสหมูน้ำตก
รถจักยานยนต์ HONDA WAVE – Z
โฟมล้างหน้า BIONIC ACNE
โฟมล้างหน้า EVERSENSE
กูลิโกะ รส BANANA
เพื่อนกันพันเก้า 1900-1900-80
นมเปรี้ยวโยโมสต์ + นิ่ง ONAIR – ไทย , เวียดนาม , มาเลเซีย
ขนมปังโฮมมี่ รสสาหร่าย
น้ำผลไม้กรีนเมต
ขนมอบกรอบตราโดโซะ
โฟมล้างหน้า คลีน แอนด์ เคลียร์
เมเจอร์ (ฉายในโรงหนังที่เดียว) และ ถ่ายภาพนิ่ง
พอนด์
SONY HDD Handycam(Bear)
ซิตร้า (วันเปิดเทอม)
เจเล่ Super Light
แชมพู Sunsilk
บิสกิตนมแยมโอแยม
โยเกิร์ต บีทาเก้น
Oriental Princess
กระดาษเช็ดหน้า Kleenex
น้ำผัก Unif
ร้านอาหาร ยาโยอิ
Chester's Grill
ซอสปรุงสำเร็จ โรซ่า
น้ำยาล้างจานไลปอนเอฟ
ทีโอเอ สีโฟร์ซีซั่นส์
ห้าง เซ็นทรัล ลาดพร้าว
โรงโบว์ลิ่ง Blu'O
น้ำยารีดผ้าเรียบไฮยีน
ปลากระป๋อง ปลาแมคเคอเรล ซีเล็ค
ผลงานมิวสิควิดีโอ

เพลง โรงเรียนผู้ชาย ของ บางแก้ว
ผลงานภาพยนตร์

ว๊ายบึ้ม..(เชียร์กระหึ่มโลก)
หอแต๋วแตก แหกยามราตรี
ผลงานละครชุด

2561-62 The Mirror กระจกสะท้อนกรรม ตอน แก้ม รับบท แก้ม (จบในตอน)
ผลงานอื่น > ละครทางช่อง 7

ละคร กลิ้งไว้ก่อนพ่อสอนไว้ ตอน : อาสาไปเป็นเพื่อน
ละคร กลิ้งไว้ก่อนพ่อสอนไว้ ตอน : มะรุมมะตุ้มรุมรักเพื่อน
แหล่งข้อมูลอื่น

รดา ศิริมะณีวัฒนา ที่อินสตาแกรม
รดา ศิริมะณีวัฒนา ที่เฟซบุ๊ก
รดา ศิริมะณีวัฒนา ที่เฟซบุ๊ก
มอซิลลา ไฟร์ฟอกซ์

สำหรับความหมายอื่น ดูที่ ไฟร์ฟอกซ์ (แก้ความกำกวม)
มอซิลลา ไฟร์ฟอกซ์ (อังกฤษ: Mozilla Firefox) รู้จักในชื่อ ไฟร์ฟอกซ์ เป็นเว็บเบราว์เซอร์ที่สามารถใช้ได้ในหลายระบบปฏิบัติการ พัฒนาโดยมูลนิธิมอซิลลาและอาสาสมัครอีกหลายร้อยคน ปัจจุบันอยู่ใต้การดำเนินงานของบริษัทมอซิลลา ปัจจุบันไฟร์ฟอกซ์เป็นเว็บเบราว์เซอร์ที่นิยมอันดับ 3 รองจากกูเกิล โครมและซาฟารี และเมื่อแบ่งตามรุ่นของแต่ละเบราว์เซอร์ ไฟร์ฟอกซ์ รุ่น 3.5 เป็นเบราว์เซอร์ที่มีคนใช้มากที่สุดในโลก ไฟร์ฟอกซ์มีส่วนแบ่งในตลาดเว็บเบราว์เซอร์ทั่วโลกร้อยละ 24.61 และมีส่วนแบ่งในตลาดเว็บเบราว์เซอร์ในประเทศไทยร้อยละ 15.28 (ข้อมูลเมื่อธันวาคม พ.ศ. 2552)
ไฟร์ฟอกซ์ใช้เกกโกตัวเรนเดอริงเอนจินโอเพนซอร์ซซึ่งจัดการตามมาตรฐานเว็บสอดคล้องกับทางดับเบิลยูธรีซีกำหนดไว้ และเพิ่มคำสั่งพิเศษเข้าไป คำสั่งไฟร์ฟอกซ์เป็นซอฟต์แวร์ที่เปิดให้โปรแกรมเมอร์ที่เรียกว่า "แอด-ออนส์" ทำงานร่วมกับตัวโปรแกรม โดยปัจจุบันมีมากกว่า 2,000 ตัว โดยตัวที่นิยมมากที่สุดตามลำดับคือ ฟอกซีทูนส์ (ควบคุมโปรแกรมเล่นเพลง) สตัมเบิลอัปออน (ค้นหาเว็บไซต์) แอดบล็อกพลัส (บล็อกโฆษณา) ดาวน์เดมออล! (ดาวน์โหลด) และเว็บเดเวลอปเปอร์ (เครื่องมือสำหรับทำเว็บ)
ไฟร์ฟอกซ์ทำงานได้ในหลายระบบปฏิบัติการรวมถึง วินโดวส์ แมคโอเอสเท็น ลินุกซ์ รุ่นปัจจุบันคือรุ่น 12.0 ออกเมื่อวันที่ 24 เมษายน พ.ศ. 2555 ตัวโค้ดโปรแกรมเขียนขึ้นในภาษา C++ XUL XBL และ จาวาสคริปต์ โดยโค้ดทั้งหมดเปิดให้ใช้ฟรีภายใต้ลิขสิทธิ์ MPL GPL / LGPL และ Mozilla EULA โดยที่ในรุ่นนี้ได้ทำการแก้ Bug ในรุ่น 9.0 ที่ทำให้เบราว์เซอร์ crash บนระบบปฏิบัติการหลักทั้งสามตัว ในกรณีที่ติดตั้ง Tools Bar บางตัวลงไป
ไฟร์ฟอกซ์ในปัจจุบันรองรับการใช้ 90 ภาษา
ประวัติ

โครงการไฟร์ฟอกซ์ริเริ่มโดย เดฟ ไฮแอตต์ และ เบลก รอสส์ จากแนวความคิดการสร้างซอฟต์แวร์แยกย่อยมาจากโครงการมอซิลลา โดยตั้งใจพัฒนาโปรแกรมเดี่ยวที่ทำงานมุ่งเน้นสำหรับเป็นเว็บเบราว์เซอร์แยกออกมาจากโปรแกรมชุดมอซิลลา (Mozilla Suite) โดยในวันที่ 3 เมษายน พ.ศ. 2546 มูลนิธิมอซิลลาได้ประกาศแผนการพัฒนามุ่งเน้นไปที่ไฟร์ฟอกซ์และทันเดอร์เบิร์ดแทนที่โปรแกรมชุดมอซิลลา
ชื่อโครงการได้มีการเปลี่ยนชื่อหลายครั้งกว่าจะมาเป็นไฟร์ฟอกซ์ ซึ่งเริ่มต้นที่ชื่อ "ฟีนิกซ์" (Phoenix) ต่อมาได้ถูกเปลี่ยนภายหลังจากมีปัญหาในด้านเครื่องหมายการค้ากับบริษัทฟีนิกซ์เทคโนโลยี ผู้ผลิตคอมพิวเตอร์ไบออส โดยเปลี่ยนมาเป็นชื่อ "ไฟร์เบิร์ด" (Firebird) และอีกครั้งได้มีปัญหาชื่อซ้ำซ้อนกับระบบจัดการฐานข้อมูลไฟร์เบิร์ด และในวันที่ 9 กุมภาพันธ์ พ.ศ. 2547 ทางมูลนิธิมอซิลลาได้เปลี่ยนชื่ออีกครั้งมาเป็น "ไฟร์ฟอกซ์" (Firefox) โดยใช้ชื่อย่อว่า Fx หรือ fx
ไฟร์ฟอกซ์ 1.0 ได้เปิดให้ใช้งานอย่างเป็นทางการเมื่อวันที่ 9 พฤศจิกายน พ.ศ. 2547 โดยระหว่างนั้นได้มีการปรับแก้ตลอดเวลารวมถึงเพิ่มระบบความปลอดภัยให้กับตัวซอฟต์แวร์ โดยรุ่นถัดมาคือ ไฟร์ฟอกซ์ 1.5 ที่ออกมาเมื่อ 29 พฤศจิกายน พ.ศ. 2548 และตามมาด้วย ไฟร์ฟอกซ์ 2 เมื่อวันที่ 24 ตุลาคม พ.ศ. 2549
ผู้นำโครงการปัจจุบันคือ เบน กูดเจอร์ (Ben Goodger - ปัจจุบันเป็นพนักงานของกูเกิล แต่ยังคงทำหน้าที่นี้อยู่) ปัจจุบันมีผู้ดาวน์โหลดไปมากกว่า 100 ล้านชุด และปริมาณการใช้ในแถบยุโรปสูงขึ้นอย่างเห็นได้ชัด โดยเฉพาะอย่างยิ่งในประเทศฟินแลนด์
ในเดือนตุลาคม 2549 เวอร์ชัน 3.0 ในเดือนมิถุนายน 2551 เวอร์ชัน 3.5 ในเดือนมิถุนายน 2552 เวอร์ชัน 3.6 ในเดือนมกราคม 2553 และ เวอร์ชัน 4.0 ในเดือนมีนาคม 2554 จากเวอร์ชัน 5 เป็นต้นไป รูปแบบการพัฒนาและการเผยแพร่ได้เปลี่ยนเป็น "แบบรวดเร็ว" ภายในสิ้นปี 2011 เวอร์ชันเสถียรคือเวอร์ชัน 9 และภายในสิ้นปี 2012 เวอร์ชันเสถียรจะเป็นเวอร์ชัน 17
การออกแบบส่วนต่อประสานกราฟิกกับผู้ใช้ ครั้งใหญ่ เกิดขึ้นในเวอร์ชัน 4.0 ในเดือนมีนาคม 2011, 29.0 "Australis" ในเดือนเมษายน 2014, 57.0 "Quantum" ในเดือนพฤศจิกายน 2017 และ 89.0 "Proton" ในเดือนมิถุนายน 2021
ผู้นำโครงการปัจจุบันคือ เบน กูดเจอร์ (Ben Goodger - ปัจจุบันเป็นพนักงานของกูเกิล แต่ยังคงทำหน้าที่นี้อยู่) ปัจจุบันมีผู้ดาวน์โหลดไปมากกว่า 100 ล้านชุด และปริมาณการใช้ในแถบยุโรปสูงขึ้นอย่างเห็นได้ชัด โดยเฉพาะอย่างยิ่งในประเทศฟินแลนด์
ประวัติ > สัญลักษณ์

สัญลักษณ์ของไฟร์ฟอกซ์ออกแบบโดย จอน ฮิกส์ ถึงแม้ว่าตัวโปรแกรมจะเป็นซอฟต์แวร์เสรีและโอเพนซอร์ส แต่สัญลักษณ์นี้เป็นเครื่องหมายการค้าของมูลนิธิมอซิลลา ดังนั้นผู้อื่นที่เผยแพร่ซอฟต์แวร์นี้จึงไม่สามารถใช้สัญลักษณ์นี้ได้ (เช่น ไฟร์ฟอกซ์ของโครงการเดเบียน เป็นต้น)
ไฟร์ฟอกซ์กับภาษาไทย

ไฟร์ฟอกซ์รุ่น 1-2 ไม่รองรับการตัดคำภาษาไทยเพื่อขึ้นบรรทัดใหม่ โดยในข้อความภาษาไทยตัดจะเฉพาะตำแหน่งอักขระช่องว่างหรือเครื่องหมายวรรคตอนเท่านั้น (เนื่องจากพจนานุกรมภาษาไทยที่ใช้สำหรับตัดคำจะทำให้ขนาดโปรแกรมใหญ่ขึ้น) เนื้อหาภาษาไทยจึงมักจะทะลุขอบด้านขวาออกไป อย่างไรก็ตามตัวโปรแกรมก็สามารถใช้งานได้ดี ทั้งการเข้ารหัสแบบยูนิโคด และรหัสแปดบิตคือ TIS-620 ISO-8859-11 Windows-874 เหมือนเว็บเบราว์เซอร์อื่นทั่วไป กลุ่มลีนุกซ์ไทยและอาสาสมัครอิสระได้พัฒนาไฟร์ฟอกซ์แยกออกมา และมีการพัฒนาแอดออนเพื่อการตัดคำภาษาไทยสำหรับรุ่นก่อนได้แก่
Mozilla Thai Line-breaking Extension พัฒนาโดย บริษัท โอเพนซอร์สดิเวลอปเมนต์ จำกัด (Osdev)
Thai Words Separator พัฒนาโดย วรินทร์ เหล่าเจริญ (vavar) ซึ่งเป็นการประยุกต์มาจากจาวาสคริปต์ thaiwrap ของ อาทิตย์ สุริยะวงศ์กุล (bact')
ปัจจุบันไฟร์ฟอกซ์รุ่น 3 เป็นต้นไป ไม่ต้องใช้แอดออนเหล่านี้แล้ว สามารถรองรับการตัดคำได้เป็นอย่างดี และมีหน้าตาภาษาไทยอย่างเป็นทางการ
ความสามารถของไฟร์ฟอกซ์

ไฟร์ฟอกซ์ มีความสามารถที่แตกต่างจากเบราว์เซอร์ตัวอื่น ในขณะเดียวกันก็ขาดคุณสมบัติบางประการที่มีในเบราว์เซอร์ตัวอื่น ๆ เช่นกัน เพื่อให้ขนาดไฟล์มีขนาดเล็ก นอกจากความสามารถหลัก ไฟร์ฟอกซ์สนับสนุนความสามารถเสริมอื่น ๆ ด้วยกัน 3 ส่วนที่พัฒนาแยกออกมาจากตัวโปรแกรมไฟร์ฟอกซ์ ได้แก่ เอกซ์เทนชัน (extension), ธีม (theme), ปลั๊กอิน (plugin) โดยความสามารถเสริมนี้ ผู้ใช้แต่ละคนสามารถดาวน์โหลดมาใช้ได้ หรือสามารถพัฒนาของตัวเองได้
ความสามารถของไฟร์ฟอกซ์ > ไลฟ์บุ๊กมาร์ก

ไลฟ์บุ๊กมาร์ก (Live Bookmarks) เป็นบุ๊กมาร์กที่มีการอัปเดตตลอดเวลา ใช้สำหรับในการอ่านข้อมูลจาก RSS หรือ อะตอม ได้โดยตรง โดยข้อมูลดังกล่าวจะมีการอัปเดตอยู่ตลอดเวลา โดยไม่ต้องเข้าไปอ่านในเว็บนั้น ๆ ข้อมูลต่อไปนี้ได้แก่ ข้อมูลข่าวจากเว็บต่าง ๆ ข้อมูลพยากรณ์อากาศ ข้อมูลจากบล็อก หรือข้อมูลจาก เว็บบอร์ด โดยในแต่ละเว็บที่มีการให้บริการจะมีสัญลักษณ์ RSS หรือ Atom ปรากฏไว้ในเว็บนั้น
ตัวอย่างการใช้งานเช่นการฟีดข้อมูลจากเว็บข่าว เว็บบอร์ด หรือเว็บใดก็ตามที่สนับสนุนระบบ RSS หรือ อะตอม โดยเมื่อใส่ข้อมูลเข้าไปในบุกมาร์กแล้ว เวลาเรียกใช้เพียงกดเข้าไปที่บุกมาร์กนั้น และหัวข้อของเว็บปลายทางจะปรากฏ
ความสามารถของไฟร์ฟอกซ์ > เสิร์ชเอนจินในตัว

สามารถใช้ความสามารถของเสิร์ชเอนจิน ได้โดยผ่านทางไฟร์ฟอกซ์โดยไม่จำเป็นต้องเข้าไปในเว็บนั้น ๆ เอนจินหลักที่เห็นได้แก่ กูเกิล, ยาฮู! วิกิพีเดีย, IMDB นอกจากนี้เสิร์ชเอนจินในไฟร์ฟอกซ์สามารถดาวน์โหลดเพิ่มเติมได้
ความสามารถของไฟร์ฟอกซ์ > แท็บด์เบราว์ซิง

ด้วยความสามารถของแท็บด์เบราว์ซิง (tabbed browsing) ผู้ใช้สามารถเปิดหน้าเว็บเพจได้หลาย ๆ หน้า ภายในหน้าจอเดียวกัน (โดยใช้เมาส์ปุ่มกลาง) ในแต่ละหน้าจะแบ่งแยกเป็นแท็บ โดยความสามารถนี้ ผู้ใช้สามารถเปิดเว็บเพจหลายหน้าพร้อมกันจากบุคมาร์ก ในทีเดียวนอกจากในไฟร์ฟอกซ์ แท็บด์เบราว์ซิงยังมีใน ซาฟารี เนตสเคป นาวิเกเตอร์ รุ่น 8.0 และในอินเทอร์เน็ตเอกซ์พลอเรอร์ 7.0
ความสามารถของไฟร์ฟอกซ์ > กันป๊อปอัพ

ความสามารถในการบล็อกป๊อปอัพ (การป้องกันไม่ให้เว็บเพจเปิดหน้าต่างใหม่เองโดยไม่ได้รับอนุญาต) โดยไม่ต้องใช้โปรแกรมเสริม 
เริ่มมีในไฟร์ฟ็อกซ์รุ่นเบต้า ความสามารถนี้สามารถเลือกที่จะใช้กับทุกเว็บไซต์ หรือแค่บางเว็บไซต์ได้ ซึ่งต่อมาอินเทอร์เน็ตเอกซ์พลอเรอร์ในวินโดวส์เอกซ์พี SP2 ได้เพิ่มความสามารถนี้เข้าไปด้วยเช่นกัน
ความสามารถของไฟร์ฟอกซ์ > การจัดการดาวน์โหลด

ผู้จัดการดาวน์โหลด (Download manager) จัดการไฟล์ที่ดาวน์โหลดทั้งหมด สามารถเลือกได้ระหว่างการเปิดใช้ หรือว่าการจัดเก็บลงในเครื่อง และสามารถดูย้อนหลังได้โดยว่า ไฟล์อะไรบ้างที่ได้ดาวน์โหลดมา และจัดเก็บไว้ที่ใด
ความสามารถของไฟร์ฟอกซ์ > ส่วนขยาย

ส่วนขยาย (Extension) เป็นความสามารถเพิ่มเติม ที่ผู้พัฒนาอื่น ๆ สร้างขึ้นเพื่อเสริมความสามารถของไฟร์ฟอกซ์ ตัวอย่างของส่วนขยายได้แก่
Customized Google Extension หรือ ตัวปรับแต่งกูเกิล - ช่วยเพิ่มความสามารถของกูเกิลที่ใช้ในไฟร์ฟอกซ์หลายอย่าง เช่น แนะนำคำสำคัญสำหรับการค้นหา  ค้นหาคำเดียวกันจากเว็บอื่น ๆ เช่น ยาฮู! หรือปิดการแสดงโฆษณา
Gmail Notifier Extension หรือ ตัวแจ้งจีเมล - ช่วยเช็คอีเมลจากบริการจีเมล ซึ่งเป็นอีเมลฟรีบริการโดยกูเกิล โดยเมื่อมีอีเมลใหม่เข้ามา ก็จะมีข้อความบอก
พยากรณ์อากาศ - แสดงการพยากรณ์พร้อมสภาพอากาศปัจจุบัน ของสถานที่ที่กำหนด
วิกิพีเดีย - ช่วยให้เขียนและแก้ไขวิกิพีเดียได้โดยสะดวก โดยเตรียมฟังก์ชันสร้าง/แก้ไข ตาราง ภาพและคำอธิบาย รูปแบบตัวอักษร อักษรพิเศษ ไว้ให้เรียกใช้ได้ง่าย ๆ
ตัวช่วยในการดาวน์โหลดสิ่งต่าง ๆ ที่เราต้องการดาวน์โหลดได้ โดยการใช้ไฟร์ฟอกซ์ เอกซ์เทนชัน (Firefox Extension) ที่ชื่อ Flashgot เป็นตัวที่เชื่อมต่อระหว่างเบราซ์เซอร์ไฟร์ฟอกซ์ กับโปรแกรมช่วยดาวน์โหลดที่ชื่อ FlashGet หรือ Mass Downloader
Locationbar² - ช่วยถอดรหัสให้สามารถแสดงยูอาร์แอลเป็นอักษรภาษาต่าง ๆ เช่นในเว็บไซต์วิกิพีเดีย
นอกจากนี้ยังมีความสามารถอื่น ๆ เพิ่มเติม ดูได้ที่เว็บของไฟร์ฟอกซ์
ความสามารถของไฟร์ฟอกซ์ > ชุดตกแต่ง

ชุดตกแต่ง  (theme) เป็นลักษณะหน้าตาของไฟร์ฟอกซ์ โดยบางคราวจะเรียกว่า สกิน (skin) หรือ หน้ากากของเว็บเบราว์เซอร์ ซึ่งมีให้ดาวน์โหลดได้
มาตรฐานเว็บ

มูลนิธิมอซิลลายึดถือมาตรฐานเว็บโดยองค์กร W3C โดยในโปรแกรมไฟร์ฟอกซ์ ได้ยึดมาตรฐาน HTML, XML, XHTML, CSS, JavaScript, DOM, MathML, XSL และ XPath ซึ่งเป็นมาตรฐานหลัก นอกจากนี้ยังมีมาตรฐานอื่น ๆ ที่ไฟร์ฟอกซ์สนับสนุน ได้แก่ RDF, XUL, XBL และ XTF
สำหรับรูปภาพ ไฟร์ฟอกซ์รับรองลักษณะไฟล์ภาพมาตรฐานที่แพร่หลายเช่น JPG GIF รวมถึง PNG ที่สนับสนุนภาพที่มีฉากหลังโปร่ง ซึ่งปัจจุบันใช้แทนที่ภาพแบบ GIF กันมากขึ้น (เนื่องจาก GIF มีปัญหาด้านสิทธิบัตร)
สำหรับมาตรฐานอื่นที่ไฟร์ฟอกซ์รุ่นปัจจุบันยังไม่รองรับเต็มที่ แต่มีโครงการพัฒนาในรุ่นต่อไป ได้แก่ SVG, APNG และ XForms
ระบบปฏิบัติการ

ไฟร์ฟอกซ์สามารถทำงานได้กับหลายระบบปฏิบัติการ ได้แก่
ไมโครซอฟท์ วินโดวส์ ตั้งแต่วินโดวส์ 98 เป็นต้นไป สำหรับ วินโดวส์ 95 สามารถใช้งานได้แต่ต้องมีโปรแกรมเสริมช่วย
แมคโอเอสเท็น
ลินุกซ์ สำหรับระบบปฏิบัติการที่ใช้ X.Org Server หรือ XFree86
เนื่องจากไฟร์ฟอกซ์เป็นซอฟต์แวร์แบบโอเพนซอร์ส ทำให้ผู้ใช้และนักพัฒนาสามารถปรับแต่งให้ไฟร์ฟอกซ์ใช้ได้กับระบบปฏิบัติการต่าง ๆ ได้แก่ โซลาริส (ทั้ง x86 และ SPARC) , โอเอส/2, AIX, FreeBSD
ไข่อีสเตอร์ในไฟร์ฟอกซ์

หากพิมพ์คำว่า about:robots จะปรากฏไข่อีสเตอร์ขึ้น เป็นข้อความบอกกฎของหุ่นยนต์แบบขำขัน
ดูเพิ่ม

เว็บเบราว์เซอร์
รายชื่อเว็บเบราว์เซอร์
Extension ที่แนะนำ ตอนที่ 1
Extension ที่แนะนำ ตอนที่ 2
แหล่งข้อมูลอื่น

เว็บทางการมอซิลลา ไฟร์ฟอกซ์ (อังกฤษ)
เว็บทางการมอซิลลา ไฟร์ฟอกซ์ (ไทย)
ไฟร์ฟอกซ์ รุ่น 2.0
หน้าจอการทำงาน Firefox 3.5 รุ่นภาษาไทย
หอศิลป์

ภายในบริเวณหอศิลปวัฒนธรรมแห่งกรุงเทพมหานคร หอศิลป์ในกรุงเทพมหานคร
หอศิลป์ หรือ พิพิธภัณฑ์ศิลปะ (อังกฤษ: Art museum หรือ Art gallery) เป็นบริเวณหรืออาคารที่ใช้ในการแสดงนิทรรศการศิลปะ หอศิลป์มีทั้งแบบที่เปิดให้เข้าชมในลักษณะสาธารณะ หรือหอศิลป์ส่วนตัวที่เปิดให้ชมเฉพาะบุคคลขึ้นอยู่กับการบริหารของเจ้าของอาคาร โดยส่วนมากหอศิลป์จะแสดงภาพเขียน โดยนอกเหนือจากนี้หอศิลป์ยังมีการแสดง ประติมากรรม เฟอร์นิเจอร์ ลายผ้า ภาพพิมพ์ ภาพถ่าย อีกด้วย
ในปัจจุบัน หอศิลป์ได้รับความนิยมใช้เป็นสถานที่จัดงานสังสรรค์ การประชุม และงานสัมมนา
ลักษณะของหอศิลป์

Museum หรือ Musée  หรือ Pinakothek  ใช้ พิพิธภัณฑ์ เช่น พิพิธภัณฑ์ลูฟร์ในกรุงปารีส (Musée du Louvre) หรือ พิพิธภัณฑ์ศิลปะเดิม (Alte Pinakothek) ที่มิวนิก
Museum of Fine Arts ใช้ พิพิธภัณฑ์วิจิตรศิลป์ เช่น พิพิธภัณฑ์วิจิตรศิลป์แห่งบิลเบา (Bilbao Fine Arts Museum) ในประเทศสเปน
National Museum of Art ใช้ พิพิธภัณฑ์ศิลปะแห่งชาติ เช่น พิพิธภัณฑ์ศิลปะแห่งชาติแห่งโรเมเนีย (National Museum of Art of Romania)
Museum of Modern Art ใช้ พิพิธภัณฑ์ศิลปะสมัยใหม่ เช่น พิพิธภัณฑ์ศิลปะสมัยใหม่แห่งมอสโคว์ (Moscow Museum of Modern Art)
Art Institute ใช้ สถาบันศิลปะ เช่น สถาบันศิลปะแห่งชิคาโก (Art Institute of Chicago)
Gallery ใช้ หอศิลป์ เช่น หอศิลป์แห่งชาติ (วอชิงตัน ดี.ซี.) หรือ หอศิลป์เททบริเตน ในอังกฤษ
Collections ใช้ ห้องแสดงภาพ เช่น ห้องแสดงภาพซอร์น (Zorn Collections) หรือ ห้องแสดงภาพฟิลลิปส์ (Phillips Collection)
Folk Museum ใช้ พิพิธภัณฑ์ศิลปะพื้นบ้าน
ประวัติ > คอลเลคชั่นส่วนตัว

ตลอดประวัติศาสตร์ งานศิลปะขนาดใหญ่และราคาแพงมักได้รับการว่าจ้างโดยสถาบันทางศาสนาหรือผู้นำทางการเมือง และจะถูกจัดแสดงในวัด โบสถ์ และพระราชวัง แม้ว่าคอลเลกชันงานศิลปะเหล่านี้จะไม่เปิดให้สาธารณชนทั่วไปเข้าชม แต่ก็มักจะเปิดให้ประชาชนบางส่วนเข้าไปชมด้วย
ดูเพิ่ม

พิพิธภัณฑสถาน
รายชื่อพิพิธภัณฑ์ศิลปะที่มีผู้เข้าชมมากที่สุด
รายชื่อพิพิธภัณฑ์ศิลปะที่ใหญ่ที่สุด
คอลเลคชันงานศิลปะในพระราชวังแวร์ซายในประเทศฝรั่งเศสเปิดให้สาธารณชนเข้าชมเป็นระยะๆ (The art collection at the Palace of Versailles in France was periodically open for public viewing.)
ป้อมสนาม

กำแพงเมืองจีน ที่มีหอสังเกตการณ์ประเป็นระยะๆ เป็น “ระบบป้อมปราการ” ชนิดหนึ่ง
ป้อมสนาม (อังกฤษ: Fortification (ออกเสียง)) คือสิ่งก่อสร้างทางยุทธศาสตร์หรือตึกที่ออกแบบเพื่อการป้องกันตนเองในยามสงครามหรือใช้เป็นที่มั่น การสร้างระบบป้อมปราการเป็นการก่อสร้างที่เริ่มทำกันมาเป็นเวลาหลายพันปีในรูปแบบที่เริ่มตั้งแต่เพียงโครงสร้างง่ายๆ มาจนเป็นระบบที่สลับซับซ้อน เช่นในการสร้างป้อมดาวในยุคกลาง
ในภาษาอังกฤษ “Fortification” แผลงมาจากภาษาละติน “Fortis” ที่แปลว่า “แข็งแรง” และคำว่า “Facere” ที่แปลว่า “สร้าง”
ระเบียงภาพ

ป้อมนาคาลในโอมาน
ป้อมเดอราวาร์
ปากีสถาน
Mehrangarh Fort
Jodhpur
รัฐราชสถาน, อินเดีย
ป้อมแดง
นิวเดลี, อินเดีย
Gríanán of Aileach
ป้อมวงโบราณ
ดอนเนอกาล, ไอร์แลนด์
หอมาร์เทลโล
ป้อมเฟรเดอริค
คิงสตัน, ออนแทรีโอ
ราชวิทยาลัยการทหารแห่งแคนาดา
หุ่นจำลองของป้อมอีสต์บอร์นรีเดาบ์ท
สหราชอาณาจักร
ป้อมทะเลซูโอเมนลินนา
เฮลซิงกิ, ฟินแลนด์
ระบบการป้องกันฝั่งทะเลที่มีปืนบนแท่นที่หมุนได้รอบตัว
ระบบการป้องกันฝั่งทะเลที่มีปืนที่ตั้งประจำที่ที่ไม่สามารถหมุนได้
ดูเพิ่ม

ป้อมดาว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ระบบป้อมปราการ
Fort 4a in Poznan - Poland
1911 Encyclopedia Britannica on Fortifications and siegecraft
Fort Mifflin: Active American Revolution to Korean War, Philadelphia, Pennsylvania, USA
Information on Australian World War 2 Fortifications[ลิงก์เสีย]
A Military History of Malta (Fortifications)
Fortress Cologne
Bunker Pictures: Pictures, locations, information about bunkers from WW2 and The Atlantikwall
Royal Engineers Museum เก็บถาวร 2006-08-29 ที่ เวย์แบ็กแมชชีน Coastal Defence
Aerial photography: Fortress - Komárom - Hungary
Petrovaradin - Greatest XVIII century fortress in Europe เก็บถาวร 2006-12-05 ที่ เวย์แบ็กแมชชีน
Redoubt Fortress Museum เก็บถาวร 2011-06-18 ที่ เวย์แบ็กแมชชีน
Eastbourne Redoubt เก็บถาวร 2007-03-28 ที่ เวย์แบ็กแมชชีน
Photos of Austrian, French and English castles
Photos and History of the Peter and Paul (St Petersburg) Fortress
Maginot Line at War เก็บถาวร 2014-08-06 ที่ เวย์แบ็กแมชชีน
German World War II Field Fortifications on the Eastern Front, Album of Drawings
WW2 Fortifications in Greece
20th century Fortifications in Switzerland เก็บถาวร 2010-02-10 ที่ เวย์แบ็กแมชชีน
Fortress Study Group
มังกีพันช์

| มังกีพันช์ |
| --- | --- |
มังกีพันช์ในเกียวโต ค.ศ. 2009
เกิด: คาซูฮิโกะ คาโต (加藤一彦) 26 พฤษภาคม ค.ศ. 1937(1937-05-26) ฮามานากะ จังหวัดฮกไกโด ประเทศญี่ปุ่น
เสียชีวิต: 11 เมษายน ค.ศ. 2019(2019-04-11) (81 ปี) ซากูระ จังหวัดชิบะ ประเทศญี่ปุ่น
นามปากกา: มังกีพันช์, เอจิ กามูตะ, คาซูฮิโกะ คาโต
อาชีพ: ศิลปินมังงะ, นักเขียน, ศาสตราจารย์
สัญชาติ: ญี่ปุ่น
ช่วงเวลา: 1965–2019
หัวข้อ: มังงะ
ผลงานที่สำคัญ: จอมโจรลูแปง
เว็บไซต์
monkeypunch.com
มังกีพันช์ (อังกฤษ: Monkey Punch; ญี่ปุ่น: モンキー・パンチ; โรมาจิ: Monkī Panchi) เป็นนามปากกาของ คาซูฮิโกะ คาโต (ญี่ปุ่น: 加藤一彦; โรมาจิ: Katō Kazuhiko; 26 พฤษภาคม ค.ศ. 1937 – 11 เมษายน ค.ศ. 2019) เป็นศิลปินมังงะชาวญี่ปุ่น เกิดที่เมืองฮามานากะ จังหวัดฮกไกโด ประเทศญี่ปุ่น และอาศัยที่เมืองซากูระ จังหวัดชิบะ เรื่อยมาจนกระทั่งเสียชีวิต มีผลงานมังงะที่สร้างชื่อคือ จอมโจรลูแปง
เขาเป็นศาสตราจารย์มังงะแอนิเมชัน (Manga Animation) คณะสื่อและศิลปะ มหาวิทยาลัยโอเตมาเอะเมื่อปี ปี ค.ศ. 2005 และเป็นศาสตราจารย์อาคันตุกะของมหาวิทยาลัยเทคโนโลยีโตเกียวเมื่อเดือนพฤษภาคม ค.ศ. 2010 เขาได้รับรางวัลโตเกียวอนิเมะในปี ค.ศ. 2015
มังกีพันช์เสียชีวิตด้วยโรคปอดบวมเมื่อวันที่ 11 เมษายน ค.ศ. 2019
พระเจ้าสุริยวงศาธรรมิกราช

| พระเจ้าสุริยวงศาธรรมิกราช |
| --- | --- |

พระมหากษัตริย์ล้านช้าง
รัชกาลก่อนหน้า: เจ้าต่อนคำ
รัชกาลถัดไป: พระยาจันทสีหราช เมืองแสน
พระราชบุตร: เจ้าราชบุตร เจ้านางกุมารรีลงท่า เจ้านางนางสุมัง
พระมหากษัตริย์ล้านช้าง
ราชวงศ์: ราชวงศ์เจ้าวรวงศา
พระราชบิดา: เจ้าต่อนคำ
พระเจ้าสุริยวงศาธรรมิกราช หรือเจ้าสุริยะ พระราชโอรสของเจ้าต่อนคำ ราชวงศ์เจ้าวรวงศา ประสูติเมื่อ พ.ศ. 2156 หลังจากที่พระเชษฐาของพระองค์แย่งชิงราชสมบัติกัน นับแต่พระบัณฑิตโพธิศาละราชสวรรคต พระองค์ได้ซ่องสุมกำลังอยู่ในป่าและได้ยกทัพเข้ามาตีเวียงจันทน์ ใน พ.ศ. 2181 และเป็นฝ่ายที่ยึดครองเวียงจันทน์ได้ และขึ้นครองราชย์ขณะที่พระชนม์ได้ 25 ชันษา[ต้องการอ้างอิง]​
หลังจากขึ้นครองราชย์ได้ให้เจ้าชมพู พระเชษฐาไปอยู่เมืองเว้ในประเทศเวียดนาม เจ้าบุญชู พระเชษฐาอีกองค์หนึ่งออกผนวชตลอดชีวิต ส่วนพระโอรสของเจ้าไชยที่เป็นพระเชษฐาคือเจ้าปุให้ไปครองเมืองด่านซ้ายและเจ้าสร้อยให้ไปครองเมืองสะพือ พระองค์ครองราชย์สมบัติจนถึง พ.ศ. 2238 เป็นรัชกาลที่ยาวนานและสงบสุขรัชกาลหนึ่ง ในรัชสมัยของพระองค์มีชาวยุโรปเดินทางเข้ามาถึงล้านช้าง ดังที่ปรากฏในบันทึกของเจอร์ราด วาน วูสตอฟ จากประเทศเนเธอร์แลนด์ และบันทึกของบาทหลวงมาร์นี
พระองค์ได้มีการทำศึกสงครามครั้งใหญ่กับอาณาจักรอยุธยาอยู่หลายครั้ง และสุดท้ายล้านช้างเป็นฝ่ายชนะ ส่งผลให้อยุธยาสูญเสียเสบียงและกำลังพลไปอย่างมหาศาลกับการทำสงครามพ่ายแพ้ต่อล้านช้างซึ่งส่งผลให้อยุธยาบอบช้ำอย่างหนักไม่สามารถขยายอิทธิพลไปยังหัวเมืองอื่น ๆ ได้อีก อีกทั้งยังสูญเสียประเทศราชภายใต้อำนาจบางแห่งอีกด้วย นอกจากนี้ท่านยังนำทัพล้านช้างได้ไปตีเมืองพวนและกวาดต้อนไทพวนเข้ามาไว้ในเวียงจันทน์เป็นจำนวนมากที่สุดเท่าที่เคยมีมา อีกทั้งยังมีเมืองเชียงรุ่งเข้ามาสวามิภักดิ์ขอเป็นเมืองขึ้นกับท่านอีกด้วย
พระองค์ได้สั่งประหารเจ้าราชบุตร พระราชโอรสในข้อหาลักลอบเป็นชู้กับพระชายาของพระองค์ ทำให้เมื่อพระองค์สวรรคตจึงขาดรัชทายาทที่ชัดเจน มีแต่พระราชนัดดาที่ทรงพระเยาว์ ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของพระเจ้าสุริยวงศานำไปสู่การแยกอาณาจักรล้านช้างเป็น 3 อาณาจักรในที่สุด
พระองค์ทรงเป็น 1 ใน 4 วีรกษัตริย์หรือมหาราชของประเทศลาว เนื่องจากทรงรักษาเอกราชอาณาจักรลาวจากกรุงศรีอยุธยาได้
พระราชสันตติวงศ์

ทรงมีราชบุตรราชธิดากับพระเทวี3องค์คือ
เจ้าราชบุตร
เจ้านางกุมารีลงท่า
เจ้านางสุมัง
นอกจากนี้ท่านยังมีพระธิดานามว่า หม่อมคำแล หรือมีอีกพระนามว่า นางคำ ซึ่งได้เสกสมรสกับเจ้าอินทกุมารเจ้าผู้ครองนครศรีฟ้าวาหะหัว (เชียงรุ่ง) ซึ่งสืบเชื้อสายมาจากราชวงศ์อาฬโวสวนต๋าน ซึ่งได้อพยพเข้ามาพึ่งพระบรมโพธิสมภารของพระเจ้ากรุงล้านช้างเมื่อครั้งเสียเมืองเชียงรุ่งให้จีนฮ่อ มีบุตรร่วมกัน พระนามว่า เจ้าองค์คำ ซึ่งต่อมาได้เป็นกษัตริย์องค์ที่ 2 แห่งล้านช้างหลวงพระบางและเป็นเจ้าผู้ครองแคว้นเชียงใหม่ในภายหลัง
คาเมนไรเดอร์ (สกายไรเดอร์)

| คาเมนไรเดอร์ (สกายไรเดอร์) |
| --- | --- |
Sky Rider
ประเภท: Tokusatsu Superhero fiction Science fiction Action/Adventure Fantasy
สร้างโดย: Shotaro Ishinomori
พัฒนาโดย: Masaru Igami Takashi Ezure
เขียนโดย: Masaru Igami Kimio Hirayama Takashi Ezure Katsuhiko Taguchi Tsutomu Tsukushi Kyoko Sagiyama Ikuro Suzuki
แสดงนำ: Hiroaki Murakami Kimiko Tanaka Naoko Fushimi
ดนตรีแก่นเรื่องเปิด: "Moero! Kamen Rider" "Otoko no Na wa Kamen Rider"
ดนตรีแก่นเรื่องปิด: "Haruka naru Ai ni Kakete" "Kagayake! Hachinin Rider"
ผู้ประพันธ์เพลง: Shunsuke Kikuchi
ประเทศแหล่งกำเนิด: ญี่ปุ่น
ภาษาต้นฉบับ: ภาษาญี่ปุ่น
จำนวนตอน: 54
การผลิต
สถานที่ถ่ายทำ: ญี่ปุ่น
ความยาวตอน: 24 นาที
ออกอากาศ
เครือข่าย: MBS
ออกอากาศ: 5 ตุลาคม พ.ศ. 2522 – 10 ตุลาคม พ.ศ. 2523
คาเมนไรเดอร์ (ญี่ปุ่น: 仮面ライダー; โรมาจิ: Kamen Raidā) หรือ สกายไรเดอร์ เป็นภาพยนตร์ซีรีส์ มาสค์ไรเดอร์ ลำดับที่ 8 ออกอากาศเมื่อวันที่ 5 ตุลาคม พ.ศ. 2522 ถึงวันที่ 10 ตุลาคม พ.ศ. 2523 ออกอากาศทั้งหมด 54 ตอนและมีภาพยนตร์อีก 1 ตอน ส่วนลิขสิทธิ์จัดจำหน่ายรูปแบบวีซีดีเป็นของบริษัท ทีไอจีเอ (TIGA) ใช้ชื่อว่า จ้าวเวหา สกายไรเดอร์ ในปัจจุบันได้มีการนำลงวิดีโอสตรีมมิ่งทาง true id ซึ่งได้ลงครบทุกตอน
เนื้อเรื่อง

สึคุบะ ฮิโรชิ หนุ่มนักศึกษาที่รักการเล่นเครื่องร่อน โดยในขณะที่เขากำลังร่อนอยู่นั้น ก็ได้พบการเหตุการณ์ที่รถมอเตอร์ไซค์ลึกลับได้ไล่ตามรถคันหนึ่งอยู่ ฮิโรชิ จึงได้เข้าไปช่วยและเขาได้พบกับ ดร.ชิโดะ เคทาโร่ ที่กำลังถูกพวก องค์กรเนโอช็อกเกอร์ ตามล่า ระหว่างการไล่ติดตาม เขาก็ถูกพวกเนโอช็อกเกอร์ทำให้รถพลิกคว่ำจนอาการสาหัส แต่ ดร.ชิโดะ ที่ได้เห็นความมุ่งมั่นในการทำความดีของฮิโรชิ จึงได้เสนอตัวผ่าตัดเขาทำให้เขากลายเป็นมนุษย์ดัดแปลงในที่สุด
ยานยนต์ของสกายไรเดอร์

ยาว 220 ซม.
สูง 118 ซม.
น้ำหนัก 300 กก.
สมรรถนะ 30 กม./ซม.
ความเร็วสูงสุด 1.2 มัด
พลังกระโดด 80 เมตร
กำลังสูงสุด 2000 แรงม้า
ท่อไอเสีย 8000 cc